
Θέμα: Ανακοίνωση καταχώρισης στο Γενικό Εμπορικό Μητρώο στοιχείων της Ανώνυμης Εταιρίας με την επωνυμία “ΤΟΠ ΦΑΡΜ ΑΝΩΝΥΜΗ ΕΤΑΙΡΕΙΑ ΕΚΤΡΟΦΗΣ ΓΟΥΝΟΦΟΡΩΝ ΖΩΩΝ”

Ο Πρόεδρος του Επιμελητηρίου Καστοριάς
 ΒΕΒΑΙΩΝΕΙ ότι

Tην 03η/01/2013 καταχωρίστηκε με KAK 25858 στο Γενικό Εμπορικό Μητρώο (Γ.Ε.ΜΗ) δια της Υπηρεσίας Γ.Ε.ΜΗ του Επιμελητηρίου Καστοριάς το από 14/12/2012 πρακτικό της έκτακτης Γενικής Συνέλευσης της Ανώνυμης Εταιρίας με την επωνυμία ΤΟΠ ΦΑΡΜ ΑΝΩΝΥΜΗ ΕΤΑΙΡΕΙΑ ΕΚΤΡΟΦΗΣ ΓΟΥΝΟΦΟΡΩΝ ΖΩΩΝ και αριθμό Γ.Ε.ΜΗ 121299232000, που εδρεύει στην οδό Διοικητηρίου 32 του Άργους Ορεστικού, με το οποίο πρακτικό αποφασίστηκε η αύξηση του μετοχικού κεφαλαίου της εταιρίας κατά ένα εκατομμύριο τριακόσιες πενήντα εννέα χιλιάδες ευρώ (1.359.000,00€), το οποίο είναι διηρημένο σε εκατόν τριάντα πέντε χιλιάδες εννιακόσιες (135.900) ονομαστικές μετοχές, ονομαστικής αξίας δέκα ευρώ (10,00€) έκαστη και η τροποποίηση των άρθρων 5 και 41 του καταστατικού, τα οποία διαμορφώνονται ως εξής:
«Άρθρο 5
Mετοχικό Kεφάλαιο
1.Το μετοχικό κεφάλαιο της εταιρίας ανέρχεται σε ένα εκατομμύριο τετρακόσιες πενήντα πέντε χιλιάδες (1.455.000,00) ευρώ, είναι ολοσχερώς καταβεβλημένο και διαιρείται σε εκατόν σαράντα πέντε χιλιάδες πεντακόσιες (145.500) μετοχές ονομαστικής αξίας δέκα ευρώ (10,00) ευρώ, σύμφωνα με όσα ορίζονται στο άρθρο 41 του παρόντος. 
2.Οι μετοχές είναι στο σύνολό τους ονομαστικές. Για τη μετατροπή τους σε ανώνυμες ή σε ονομαστικές (εάν μετατραπούν σε ανώνυμες) απαιτείται τροποποίηση του παρόντος καταστατικού με απόφαση της Γ.Σ. των μετόχων σύμφωνα με την παρ. 2 του άρθρου 31 του Κ.Ν. 2190/20 όπως αυτό ισχύει. Σε περίπτωση συγκυριότητας ή άλλου κοινού δικαιώματος περισσοτέρων σε μετοχή, η εκπροσώπηση αυτών πρέπει να γίνεται με έναν αντιπρόσωπο, διαφορετικά δεν μπορούν να αντιπροσωπευθούν αυτοί και αναστέλλονται τα δικαιώματά τους από τις μετοχές.
Η ανωτέρω διαδικασία δεν ακολουθείται στις περιπτώσεις μεταβιβάσεων λόγω κληρονομικής διαδοχής.
3. Με εξαίρεση τη μεταβίβαση μετοχών αιτία θανάτου, δεν επιτρέπεται η μεταβίβαση μετοχών από κάποιον μέτοχο σε τρίτο αν προηγουμένως δεν προσφερθούν οι προς μεταβίβαση μετοχές στους λοιπούς μετόχους της εταιρείας. Η προσφορά γίνεται με έγγραφη δήλωση από τον μέτοχο που επιθυμεί να μεταβιβάσει τις μετοχές του προς τους λοιπούς μετόχους της εταιρείας, κοινοποιούμενη σε αυτούς με δικαστικό επιμελητή. Οι μέτοχοι στους οποίους προσφέρονται οι προς μεταβίβαση μετοχές υποχρεούνται εντός της αποκλειστικής προθεσμίας του ενός μηνός από την κοινοποίηση σε αυτούς της δήλωσης προσφοράς, να απαντήσουν εγγράφως με δήλωσή τους κοινοποιούμενη με δικαστικό επιμελητή προς τον επιθυμούντα να μεταβιβάσει τις μετοχές τους, εάν επιθυμούν να αποκτήσουν τις προς μεταβίβαση μετοχές και μέσα σε ένα μήνα από την τυχόν θετική απάντηση τους να τις αγοράσουν. Σε περίπτωση αρνητικής απάντησης ή στην περίπτωση που παρέλθουν οι ανωτέρω προθεσμίες η μεταβίβαση των μετοχών από τον μέτοχο που επιθυμεί να τις μεταβιβάσει είναι ελεύθερη. 
Άρθρο 41
ΚΑΛΥΨΗ ΜΕΤΟΧΙΚΟΥ ΚΕΦΑΛΑΙΟΥ
Α) Το αρχικό μετοχικό κεφάλαιο της εταιρίας όπως αναφέρεται στο άρθρο 5 αυτού του καταστατικού, καταβλήθηκε ολόκληρο από τους ιδρυτές με τον ακόλουθο τρόπο :
α) Ο ΙΩΑΝΝΗΣ ΑΖΕΜΟΠΟΥΛΟΣ του Αναστασίου και της Θεόκλειας, καλύπτει τέσσερεις χιλιάδες οχτακόσιες (4.800) μετοχές, συνολικής ονομαστικής αξίας σαράντα οκτώ χιλιάδων ευρώ (48.000,00€).
β) Ο ΑΝΑΣΤΑΣΙΟΣ ΜΙΧΑΛΟΠΟΥΛΟΣ του Γεωργίου και της Όλγας, καλύπτει τέσσερεις χιλιάδες οχτακόσιες (4.800) μετοχές, συνολικής ονομαστικής αξίας σαράντα οκτώ χιλιάδων ευρώ (48.000,00€).
Οι ιδρυτές έχουν την υποχρέωση να καταβάλουν σε μετρητά με κατάθεση σε λογαριασμό επ΄ονόματι της εταιρίας που θα τηρείται σε οποιαδήποτε τράπεζα, που λειτουργεί νόμιμα στην Ελλάδα, ολόκληρο το αντίτιμο των μετοχών τους αμέσως μετά την καταχώρηση της απόφασης για την έγκριση του παρόντος στο Μητρώο Ανωνύμων Εταιριών από την αρμόδια εποπτεύουσα αρχή.
Β) Με το υπ’ αριθμ. 01/14-12-2012 Πρακτικό της έκτακτης Γ.Σ των μετόχων αυξήθηκε το μετοχικό κεφάλαιο κατά το ποσό του ενός εκατομμυρίου τριακοσίων πενήντα εννέα χιλιάδων (1.359.000,00) ευρώ. Έτσι το μετοχικό κεφάλαιο ανήλθε στο ποσό του ενός εκατομμυρίου τετρακοσίων πενήντα πέντε χιλιάδων ευρώ (1.455.000,00) διαιρούμενο σε εκατόν σαράντα πέντε χιλιάδες πεντακόσιες (145.500) ονομαστικές μετοχές ονομαστικής αξίας δέκα (10,00) ευρώ της κάθε μίας, από τις οποίες εβδομήντα δύο χιλιάδες επτακόσιες πενήντα (72.750) μετοχές ανήκουν στον μέτοχο ΙΩΑΝΝΗ ΑΖΕΜΟΠΟΥΛΟ του ΑΝΑΣΤΑΣΙΟΥ και εβδομήντα δύο χιλιάδες επτακόσιες πενήντα (72.750) μετοχές ανήκουν στον μέτοχο ΑΝΑΣΤΑΣΙΟ ΜΙΧΑΛΟΠΟΥΛΟ του ΓΕΩΡΓΙΟΥ.»

ΜΕ ΕΝΤΟΛΗ ΠΡΟΕΔΡΟΥ
ΤΜΗΜΑ Γ.Ε.ΜΗ
 Ο ΑΡΜOΔΙΟΣ ΥΠAΛΛΗΛΟΣ

